# **ЗАПОВЕД**

**№ РД-04-83 /02 .09.2024 г.**

На основание чл.24а от Закона за собствеността и ползването на земеделските земи (ЗСПЗЗ) , чл.47ж, ал.1 и ал.6 от Правилника за прилагане на Закона за собствеността и ползването на земеделските земи (ППЗСПЗЗ), Заповед № РД 46-40/ 27.02.2024 г. /обн. ДВ, бр.27 от 29.03.2024г./ изменена със Заповед № РД 46-182/ 05.06.2024г. /обн. ДВ, бр.50 от 149.06.2024г./ на Министъра на земеделието и храните, и съгласие от Министъра на земеделието и храните за провеждане на тръжна сесия, постъпило с вх. № РД-12-05- 702-4/ 03.06.2024г. /изх. № 9166-28/03.06.2024г./ , след проведена първа тръжна сесия, обявени резултати и сключени договори

**НАРЕЖДАМ:**

**І.** **ОТКРИВАМ** процедура за провеждане на **Втора тръжна сесия с тайно наддаване за** отдаване под наем/аренда на свободните земеделски земи от държавния поземлен фонд (ДПФ) в Област Добрич за стопанската **2024/2025** година, както следва:

**1.** За отдаване под **аренда** на свободни земеделски земи **за срок от 10** стопански годиниза отглеждане на **едногодишни полски култури и многогодишни фуражни култури или зеленчуци**– описани в **Приложение №1;**

1. **За създаване и отглеждане на трайни насаждения** - за периода съобразно Приложение към чл. 5 от Наредбата за базисните цени на трайните насаждения (ДВ бр. 107/ 2000 г.) - описани в **Приложение № 2**, както следва:

* **кайсиеви** насаждения за период от **19 стопански години -** за свободни земеделски земи в **Община Тервел;**
* **лозови** насаждения за период от **20 стопански години** - за свободни земеделски земи в **Община Каварна;**

1. За отглеждане на **съществуващи трайни насаждения - орехи** - находящи се в имот от ДПФ в **с. Каблешково, общ. Тервел,** за период от 40г. - остатъка от периода на плододаване**,** съобразно приложение към чл. 5 от Наредбата за базисните цени на трайните насаждения (ДВ бр. 107/2000 г.) - описани в **Приложение № 3;**

**ІІ.** **ОБЕКТ НА ТЪРГА** са земите от ДПФ в Област Добрич, подробно описани в гореизброените приложения – представляващи неразделна част от настоящата заповед, по общини, землища, имоти, начин на трайно ползване, площ, категория, форма на отдаване, срок на предоставяне, начална тръжна цена, депозит за участие в търга.

**III. УСЛОВИЯ ЗА УЧАСТИЕ**

Във Втора тръжна сесиямогат да участват: **физически лица** с постоянен адрес на територията на общината по местонахождение на имотите, обект на търга, **кооперации**, регистрирани по Закона за кооперациите, **еднолични търговци** и **юридически лица**, регистрирани по закона за търговския регистър и регистъра на юридическите лица с нестопанска цел, със седалище или адрес на управление на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга, при условия, по ред и цени, определени в правилника за прилагане на закона, съгласно разпоредбите на чл. 24а, ал. 1 от ЗСПЗЗ.

**В тръжната сесия може да участват и лица от съседна община, независимо от областта, в която се намира, съгласно разпоредбите на чл. 24а, ал. 1а, т. 2 от ЗСПЗЗ.**

**Всички кандидати следва да отговарят на условията на чл. 47в , ал. 1, ал. 2, ал. 3 и ал.6 от ППЗСПЗЗ.**

**IV.** **НАЧАЛНАТА ТРЪЖНА ЦЕНА** **И РАЗМЕРЪТ НА ДЕПОЗИТА ЗА УЧАСТИЕ В ТЪРГА** са определени със Заповед № РД 46-40/ 27.02.2024 г. /обн. ДВ, бр.27 от 29.03.2024г./ изменена със Заповед № РД 46-182/ 05.06.2024г. /обн. ДВ, бр.50 от 149.06.2024г./ на Министъра на земеделието и храните. Размерът на депозита за участие в търга за земеделските земи за отглеждане на едногодишни полски култури - в размер на **20 %** от началната тръжна цена, умножена по площта на имота и е определена конкретно за всеки имот съобразно **Приложения №1, № 2 и №3**

Депозитът се внася преди депозиране на документите за участие в търга, към които участниците прилагат банково бордеро за внесен депозит **по сметка на ОД „Земеделие” Добрич:**

**УниКредит Булбанк гр.Добрич,**

**IBAN: BG77 UNCR 7000 3319 7077 69,**

**BIC на БНБ: UNCRBGSF**,

***ВНИМАНИЕ! Кандидатите за участие в търга за повече от един имот представят банково бордеро за внесен депозит за всеки имот поотделно, прикрепено към заявлението-оферта за съответния имот, като на бордерото да бъде описан идентификатора на имота по КК!!!***

**V.** **Условия за плащане на цената**

Плащанията на арендната вноска се извършват в български лева, по банков път, в срокове и при условия, определени със Заповед № РД 46-40/ 27.02.2024 г., изменена със Заповед № РД 46-182/ 05.06.2024 г. на Министъра на земеделието и храните и одобрените образци на тръжни документи, както следва:

1. За отдаване под **АРЕНДА** за срок от 10 стопански години за отглеждане на **едногодишни полски култури и многогодишни фуражни култури или зеленчуци** -50% от годишната арендна вноска се заплаща авансово при сключване на договора и не по – късно от 1 октомври на всяка следваща стопанска година. За останалите 50 % от дължимата вноска се подписва запис на заповед при сключване на договора и в началото на всяка следваща стопанска година – с падеж – 31 януари на текущата стопанска година;
2. За създаване и отглеждане на **трайни насаждения –лозови/кайсиеви** за период в зависимост от продължителността на периода на плододаване, определена съгласно приложенията към чл. 5 от Наредбата за базисните цени на трайните насаждения (ДВ бр. 107 от 2000 г. - **АРЕНДАТОРЪТ** е длъжен при сключване на договора да представи документ за внесена **гаранция** за изпълнение на задължението за създаване на трайното насаждение в гратисния период в размер на **50 лв./дка**.

При изпълнение на задължението за създаване на трайното насаждение в 3 годишния гратисен период за лозовите насаждения и 4 годишния гратисен период за кайсиевите насаждения, установено с протокол, гаранцията за изпълнение се освобождава в 7 – дневен срок.

След изтичане на гратисния период, арендните плащания се дължат не по-късно от първия работен ден на стопанската година /1 октомври/.

1. За отдаване под **АРЕНДА** за срок от 40 стопански години за доотглеждане на **съществуващи трайни насаждения орехи -** 50% от годишната арендна вноска се заплаща авансово при сключване на договора и не по – късно от 1 октомври на всяка следваща стопанска година. За останалите 50 % от дължимата вноска се подписва запис на заповед при сключване на договора и в началото на всяка следваща стопанска година – с падеж – 31. януари на текущата стопанска година.

**VI.** **МЯСТО И СРОК ЗА ПОЛУЧАВАНЕ НА ДОКУМЕНТИТЕ ЗА УЧАСТИЕ В ТЪРГА**

Документите за участие в търга се получават в Областна дирекция “Земеделие” гр. Добрич, ул.”Независимост” № 5, стая **№ 102**, всеки работен ден **от 9:00 ч. до 17:00** ч., **в срок от 04.09.2024 г. до 03.10.2024 г. включително**.

**VІI.** **МЯСТО И СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В ТЪРГА**

Документите за участие в търга се подават в Областна дирекция “Земеделие ” гр.Добрич, ул.”Независимост” № 5, стая №102, всеки работен ден **от 9:00 ч. до 17:00 ч.**, в срок от 30 дни, считано от датата на публикуване на обявата за провеждане на тръжната сесия в местен вестник от **04.09.2024 г. до 03.10.2024 г. включително.**

***След 17:00 ч на 03.10.2024 г. ще се приемат документи за участие в търга на лица, които към 17 часа са вписани в нарочен списък, относно присъствието им пред ст.102 на ОД „Земеделие” Добрич за входиране на офертите им.***

**VІII.** **ИНФОРМАЦИЯ ЗА ЗЕМИТЕ – ОБЕКТ НА ТЪРГА**, са изложени на информационното табло в Областна дирекция ”Земеделие” гр. Добрич, общинските служби по земеделие– за земите, обект на търга на територията на съответната община и на интернет страница на Областна дирекция ”Земеделие” гр. Добрич – <http://www.mzh.government.bg/odz-dobrich/bg/Home.aspx>.

**IХ. ТЪРГЪТ:**

* За отдаване **под аренда** на свободни земеделски земи за срок от десет стопански години за отглеждане на едногодишни полски култури и многогодишни фуражни култури или зеленчуци – описани в **приложения** **№1;**
* За отдаване под аренда за създаване и отглеждане на лозови насаждения в община Каварна и кайсиеви насаждения в община Тервел - описани **Приложение № 2;**
* За отдаване под аренда за срок от 40 стопански години за доотглеждане на съществуващи трайни насаждения орехи в с. Каблешково, община Тервел - описани **Приложение № 3;**

**Ще се проведе** в сградата на Областна дирекция ”Земеделие ” гр. Добрич, ул.”Независимост” № 5 **със задължително присъствие на кандидатите или упълномощени от тях лица, с нотариално заверено пълномощно,** при следния график:

1. За оферти за отглеждане на едногодишни полски култури и многогодишни фуражни култури или зеленчуци, за земите на територията на **Община Добрич и Община Добричка** – **09.10.2024 г. от** **9,30 ч. до 17,30ч.;**
2. За оферти за отглеждане на едногодишни полски култури и многогодишни фуражни култури или зеленчуци, за земите на територията на **Община Крушари – 10.10.2024г. от 9,30ч. до 17,30ч.;**
3. За оферти за отглеждане на едногодишни полски култури и многогодишни фуражни култури или зеленчуци, за земите на територията на **Община Ген. Тошево – 11.10.2024 г. от** **09.30 ч. до 17,30ч.;**
4. За оферти за отглеждане на едногодишни полски култури и многогодишни фуражни култури или зеленчуци, за създаване и отглеждане на кайсиеви насаждения и за доотглеждане на съществуващи трайни насаждения – орехи, за земите на територията на **Община Тервел** – **14.10.2024 г. от** **9,30 ч. до 17,30ч.;**
5. За оферти за отглеждане на едногодишни полски култури и многогодишни фуражни култури или зеленчуци, за земите на територията на **Община Балчик,** **Община** **Каварна и Община Шабла** и за оферти за създаване и отглеждане на лозови насаждения в **Община Каварна** –**15.10.2024 г. от** **9,30 ч. до 14,30ч.;**

**X.** В случаите по чл.47л от ППЗСПЗЗ когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена, като стъпката за наддаване е в размер на един лев. При отказ за участие в наддаването търгът се прекратява.

**ХI.** Утвърждавам Тръжните условия за участие в търга, представляващи неразделна част от настоящата заповед. Тръжните условия и списъците с имотите да се обявят на информационното табло на Областна дирекция ”Земеделие “ гр. Добрич, на информационните табла на общинските служби по земеделие и на интернет страница на Областна дирекция ”Земеделие” гр. Добрич <http://www.mzh.government.bg/odz-dobrich/bg/Home.aspx>.

**ХIІ.** Тръжната комисия се състои най-малко от трима редовни членове, един от които е правоспособен юрист и от резервни членове. Поименният състав на комисията се определя с отделна заповед след изтичане срока за подаване на документите за участие в търга.

**ХIIІ.** Заповедта да се обяви в местен вестник, на информационното табло на Областна дирекция ”Земеделие “ гр. Добрич, на информационните табла на общинските служби по земеделие и на интернет страница на Областна дирекция ”Земеделие” гр. Добрич <http://www.mzh.government.bg/odz-dobrich/bg/Home.aspx>.